wickkiey/tamil-wikipedia-chunked huggingface dataset:
# கோட்டை கட்டுதல்

## கட்டுப்பாடுகள்

| + | } |
| --- | --- |
பின்வரும் கட்டுப்பாடுகள் அனைத்தும் பொருந்தினால் மட்டுமே கோட்டை கட்டுதல் ஏற்றுக்கொள்ளப்படக்கூடியது.
1. இதற்கு முன்னர் அரசன் நகர்த்தப்படவில்லை.
1. கோட்டை கட்டுதலில் பயன்படுத்தப்படும் கோட்டையானது இதற்கு முன்னர் நகர்த்தப்படவில்லை.
1. அரசனுக்கும் தொடர்புபடுகின்ற கோட்டைக்கும் இடையே எந்தக் காய்களும் இல்லை.
1. அரசன் இப்போது முற்றுகையின் கீழ் இல்லை.
1. எதிரிக் காய்களின் தாக்குதலின் கீழுள்ள கட்டத்தை அரசன் கடந்து செல்லாது.
1. அரசன் செல்கின்ற கட்டம் அரசனை முற்றுகைக்காளாக்காது.
1. அரசனும் தொடர்புபடுகின்ற கோட்டையும் ஒரே வரிசையில் உள்ளன.
கோட்டை கட்டுதலுக்குப் பின்வருங்கட்டுப்பாடுகளும் நிறைவேற்றப்பட வேண்டுமென எண்ணுவது தவறாகும்.
1. கோட்டை கட்டுதலில் ஈடுபடும் கோட்டை எதிரிக் காயின் தாக்குதலின் கீழ் இருக்கக்கூடாது.
1. அரசியின் பக்கம் கோட்டை கட்டும்போது, கோட்டைக்குக் கிடையாக அருகிலுள்ள கட்டம் எதிரிக் காயின் கீழ் இருக்கக்கூடாது.
# கோட்டை கட்டுதல்

## போட்டித் தொடர் விதிகள்

பெரும்பாலான போட்டித் தொடர்களில் கைப்பிடிக்கப்படும் கடுமையான தொட்டதை நகர்த்தும் விதிகளின் கீழ், கோட்டை கட்டுதலானது அரசனின் நகர்வாகக் கருதப்படுகின்றது. ஆனாலும் இப்போதைய ஐக்கிய அமெரிக்கச் சதுரங்கப் பேரவையின் விதிகளின்படி, முதலில் கோட்டையைத் தொட்டாலுங்கூட எவ்வித ஒறுப்புமின்றிக் கோட்டை கட்ட முடியும். என்றாலுங்கூட, கோட்டை கட்டுவதற்கான சரியான வழி அரசனை முதலில் நகர்த்துவதே.  
கோட்டை கட்டுதலை மேற்கொள்ளும்போது அனைத்து நகர்வுகளையும் ஒரே கையாலேயே மேற்கொள்ள வேண்டுமென்றும் அலுவல் முறை விதிகள் கூறுகின்றன. போட்டி முறையில் அமையாத ஆட்டங்களிலும் பொதுவான ஆட்டங்களிலும் இவ்விதிகள் கடைப்பிடிக்கப்படுவதில்லை.
# கோட்டை கட்டுதல்

## குறிப்பிடத்தக்க எடுத்துக்காட்டுகள்

- ஊரி ஆவெர்பக்குக்கும் செசில் பேர்டிக்கும் இடையிலான இவ்வாட்டத்தில் கறுப்பானது அரசியின் பக்கமாகக் கோட்டை கட்டியது. வெள்ளையின் தாக்குதலின் கீழுள்ள கட்டமொன்றைக் கறுப்புக் கோட்டைக் கடந்து சென்றதை அவதானித்த ஆவெர்பக்கு, கோட்டை கட்டுதல் ஏற்றுக்கொள்ளக்கூடியதானதன்று என எண்ணினார். ஆனால், இந்த விதியானது அரசனுக்கு மட்டுமே ஏற்புடையது எனப் பேர்டி மெய்ப்பித்தார். ஆவெர்பக்கு, *அரசன் மட்டுமா? கோட்டை இல்லையா?* எனப் பதிலளித்தார்.
- 1974இல் விக்டர் கோர்ச்னோய் அனத்தோலி கார்ப்பொவுக்கு எதிரான போட்டியில், கோட்டையானது தாக்குதலின் கீழ் இருந்தால் கோட்டை கட்டலாமா என நடுவரிடம் கேட்டார். நடுவர் ஆமெனப் பதிலளித்தார். இறுதியில் விக்டர் கோர்ச்னோயே வெற்றி பெற்றார்.
- 1973ஆம் ஆண்டு இடப்லினில் உல்வ்கேங்கு எயிடென்வெல்டுக்கும் நிக்கு கேரின்சுக்கும் இடையில் இடம்பெற்ற போட்டியில் மூன்று கோட்டை கட்டுதல்கள் இடம்பெற்றன. இப்போட்டியில் மூன்றாவது கோட்டை கட்டுதல் (வெள்ளையின் இரண்டாவது கோட்டை கட்டுதல்) விதிமுறைகளுக்கு முரணானது.
- திம் கிராப்பி செங்குத்துக் கோட்டை கட்டுதலைக் கொண்ட (*e1*இல் அரசனும் *e8*இல் நிலை உயர்த்தப்பட்ட கோட்டையும்) நகைச்சுவைச் சதுரங்கச் சிக்கல் ஒன்றை உருவாக்கியுள்ளார்.
# கோட்டை கட்டுதல்

## குறிப்பிடத்தக்க எடுத்துக்காட்டுகள்

### இலாற்கர் ஆட்டம்

1912ஆம் ஆண்டு எட்வர்டு இலாற்கருக்கும் சார்ச்சு தோமசுக்கும் இலண்டனில் இடம்பெற்ற போட்டியில் *17.... Kg1* என்ற நகர்வை மேற்கோண்டது. வெள்ளையானது *18.0-0-0#* என்ற நகர்வின் மூலம் கறுப்பை இறுதி முற்றுகைக்காளாக்கியிருக்கலாம். ஆயினும் *18.Kd2#* என்ற நகர்வின் மூலமே கறுப்பானது இறுதி முற்றுகைக்காளாக்கப்பட்டது.
# கோட்டை கட்டுதல்

## குறிப்பிடத்தக்க எடுத்துக்காட்டுகள்

### பிரின்சு எதிர் தே

உலோதேவிச்கு பிரின்சுக்கும் இலாரன்சு தேக்கும் இடையில் இடம்பெற்ற போட்டியானது கோட்டை கட்டுதலுடன் பின்வருமாறு நிறைவுற்றது:-  
*31.... 0-0-0#*
# தேசிய நெடுஞ்சாலை 226 (இந்தியா)

**தேசிய நெடுஞ்சாலை 226** (என்.எச் 226) இந்தியாவின் தமிழ்நாட்டில் முழுவதுமாக அமைந்திருக்கும் ஒரு இந்திய தேசிய நெடுஞ்சாலை. இதன் மொத்த நீளம் 212 கி.மீ. (132 மைல்). இது தமிழ்நாட்டில் இருக்கும் பெரம்பலூர் மற்றும் மானாமதுரை இணைக்கும் தேசிய நெடுஞ்சாலை.
# தேசிய நெடுஞ்சாலை 226 (இந்தியா)

## வழி

பெரம்பலூர், பேரளி, குன்னம், அரியலூர், கீழப்பழுவூர்,திருமானூர், திருவையாறு, தஞ்சாவூர், கந்தவர்க்கோட்டை, பெருங்களூர், புதுக்கோட்டை, கீழசெவல்பட்டி, திருப்பத்தூர், சிவகங்கை மற்றும் மானாமதுரை.
# பிலிப்பு (திருத்தூதர்)

**திருத்தூதரான புனித பிலிப்பு** இயேசுவின் பன்னிரு திருத்தூதர்களுள் ஒருவர். கிறித்தவப் பாரம்பரியப்படி, இவரே கிரேக்கம், சிரியா முதலிய நாடுகளுக்கு கிறித்தவத்தைக் கொண்டுசென்றவர்.  
பிலிப்பு எழுதிய நற்செய்தி என்னும் நாக் அமாடி நூலகத்தில் உள்ள நூல் இவரால் எழுதப்பட்டது போல் தோன்றினாலும், அது அவ்வாறு அழைக்கப்படுவது திருத்தூதர்களுள் இவரின் பெயர் மட்டுமே அதில் குறிப்பிடப்பட்டிருப்பதாலேயே ஆகும்.  
இவரின் விழாநாள் கத்தோலிக்க திருச்சபையில் நீதிமானான புனித யாக்கோபுவோடு (திருத்தூதர் யாக்கோபு அல்ல) சேர்ந்து மே 3இல் கொண்டாடப்படுகின்றது.
# பிலிப்பு (திருத்தூதர்)

## புதிய ஏற்பாட்டில்

ஒத்தமை நற்செய்தி நூல்கள் இவரை இயேசுவின் சீடர் என்கிறது. இவரும் அந்திரேயா மற்றும் பேதுருவைப்போல பெத்சாயிதாவைச் சேர்ந்தவர்.  
நத்தானியேல் என அழைக்கப்பட்ட திருத்தூதரான பர்த்தலமேயுவை இயேசுவிடம் அறிமுகப்படுத்தியவர் இவரே. ஐயாயிரம் மக்களிக்கு அப்பம் பலுகச்செய்து உணவளித்த புதுமைக்கு முன்பு, இயேசு இவரைச்சோதித்தார்.  
இவருக்கு கிரேக்கம் தெரிந்திருந்ததால் இவர் கிரேக்கர்கள் சிலர் இயேசுவைக்காண வந்தபோது அவர்களை இயேசுவிடம் கூட்டிவந்தார்.. இயேசுவின் இறுதி இரா உணவின் போது, "தந்தையை எங்களுக்கு காட்டும்" என்று பிலிப்பு கேட்க, இயேசு தந்தைக்கும் மகனுக்கும் உள்ள உறவு பற்றி விலக்கினார்.  
புனித பிலிப்புவின் பெயர் எல்லாத் திருத்தூதர்களின் பட்டியல்களிலும் ஐந்தாவதாக பட்டியலிடப்பட்டுள்ளது.
# இலங்கை மலாயர்

**இலங்கை மலாயர்** (*Sri Lankan Malays*) எனப்படுவோர் தென்கிழக்கு ஆசியாவைச் சேர்ந்த இலங்கையின் மலாய்கள் ஆவர். 2011 ஆம் ஆண்டின் குடித்தொகைக் கணக்கெடுப்பின்படி இவ்வினத்தவரின் தொகை (0.20%) 40,000 ஆகும். இலங்கையும் இந்தோனேசியாவும் டச்சு ஆதிக்கத்தில் இருந்த நேரத்தில் குடிபெயர்ந்தவர்களின் வம்சாவளியினராக உள்ளனர்.இரண்டாம் அலையாக இரு நாடுகளும் பிரித்தானியப் பேரரசின் கீழ் வந்தபோது 1796-1948 காலகட்டத்தில் மலேசியத் தீபகற்பத்திலிருந்து இடம் பெயர்ந்தனர்.  
துவக்கத்தில் குடியேறிவர்களில் பெரும்பாலோர் ஒல்லாந்து ஆட்சியில் படைவீரர்களாக அனுப்பப் பட்டவர்களாகும். இவர்கள் பிரித்தானியர் காலத்திலும் குடியேற்ற நாட்டை நிருவகிக்க பயன்பட்டனர். மற்றவர்கள் டச்சுக் கிழக்கிந்தியக் கம்பனியால் இந்தோனேசியாவிலிருந்து நாடு கடத்தப்பட்டவர்கள். அவர்களில் இந்தோனேசியத் தீவுகளின் பல்வேறு அரச மரபுகளைச் சேர்ந்த இளவரசர்கள் பலரும் இருந்தனர். இவர்களை இன்னமும் பிணைப்பது கலப்பு மலாயு மொழிதான். இந்த இனத்தவர்களில் சிறந்த படைவீரர்கள், அரசியல்வாதிகள், விளையாட்டு வீரர்கள், வழக்கறிஞர்கள், கணக்காளர்கள், மருத்துவர்கள் சிறப்பிக்கப்பட்டுள்ளனர்.
# தேசிய நெடுஞ்சாலை 536 (இந்தியா)

**தேசிய நெடுஞ்சாலை 536** தென்னிந்தியாவின் தமிழ்நாட்டில் இருக்கும் ஒரு தேசிய நெடுஞ்சாலை ஆகும். தே.நெ 536 தமிழ்நாட்டின் திருமயம் மற்றும் இராமநாதபுரம் ஆகியவற்றை இணைக்கிறது. இந்த நெடுஞ்சாலையில் திருமயம் அருகில் புதியதாய் பாரத மிகு மின் நிறுவனம் அமைந்துள்ளது. இதன் மொத்த நீளம் 109 கி.மீ. (68 மைல்).
# தேசிய நெடுஞ்சாலை 536 (இந்தியா)

## வழி

திருமயம் முதல் தேவக்கோட்டை, திருவாடானை வழியாக இராமநாதபுரம் வரை. மானாமதுரை முதல் தஞ்சாவூர் வரையில் செல்லும் தேசிய நெடுஞ்சாலை 36-ல் திருமயத்தில் இருந்து தொடங்கும் இச்சாலை காரைக்குடி நகருக்குள் செல்லாமல் தேவக்கோட்டை, திருவாடானை வழியாக இராமநாதபுரத்தில், கொச்சி முதல் இராமேசுவரம் வரை செல்லும் தேசிய நெடுஞ்சாலை 87-ல் இணைகிறது.
# தேசிய நெடுஞ்சாலை 536 (இந்தியா)

## காலக்கோடு

- இந்தச் சாலை முன்பு தேசிய நெடுஞ்சாலை 210 என்ற எண்ணிடப்பட்டிருந்தது.
# தேசிய நெடுஞ்சாலை 536 (இந்தியா)

## விரிவாக்கம்

- தேசிய நெடுஞ்சாலை 536ன் பகுதிகளான காரைக்குடி - இராமநாதபுரம் மேம்பாட்டு பணிகள் ரூ.652.55 கோடி மதிப்பினில் திசம்பர் 2015ல் துவங்கி ஜீன் 2017ல் முடிக்க திட்டமிடப்பட்டிருந்தன.  
02 ஜனவரி 2024 அன்று பாரதப் பிரதமர் நரேந்திர மோதி, தேசிய நெடுஞ்சாலை 536ன் ஒரு பகுதியான காரைக்குடி - இராமநாதபுரம் இடையே புதிதாக கட்டமைக்கப்பட்ட 80கி.மீ நீள கூடுதல் பக்கச் சாலையுடன் கூடிய இரண்டு வழி சாலையை நாட்டிற்கு அர்பணித்து வைத்தார்.
# கரிம்புழா தேசியப் பூங்கா

கரிம்புழா தேசியப் பூங்கா 230 கிலோமீட்டர் சுற்றளவில் அமைந்துள்ளது. இது
கேரள பாலக்காட்டு எல்லையில் உள்ள நீலகிரி மலையில் அமைந்த தேசியப் பூங்காவாகும்.
இந்திய வனவிலங்கு காப்பகம் இப்பகுதியை பாதுகாக்கப்பட்ட பகுதியாக அறிவிக்க கோரியது. இப்பகுதி யுனெசுக்கோவால் உலகப் பாரம்பரியத் தளமாக அறிவிக்கப்பட்டது. காட்டுவாசிகள் வசிக்கும் இப்பகுதி தேசியப் பூங்காவாக அறிவிக்கப்பட்டது.
# நீலாவணன் காவியங்கள் (நூல்)

கவிஞர் நீலாவணனின் மூன்று காவியங்கள் அடங்கிய நூல் **நீலாவணன் காவியங்கள்** ஆகும். இந்நூல் கொழும்பு நன்னூல் பதிப்பக வெளியீடாக 2010 செப்டெம்பரில் வெளிவந்தது. இதில் பட்டமரம், வடமீன், வேளாண்மை ஆகிய நீலாவணனின் மூன்று காவியங்கள் தொகுக்கப்பட்டுள்ளன. இதில் வேளண்மை காவியத்தில் குடலை, கதிர் ஆகிய இரு அத்தியாயங்கள் மட்டும் எழுதப்பட்ட நிலையில் நீலாவணன் மரணமடைந்து விட்டார். ஆயினும் அவரின் இலக்கிய நண்பரான வ. அ. இராசரத்தினம் ஒரு முற்றுப்பெற்ற காவியமாகக் கருதி பதிப்பித்தார் என்பது குறிப்பிடத்தக்கது.
# மாக் ஒஎஸ் எக்ஸ் லயன் 10.7

**மாக் ஒஎஸ் எக்ஸ் லயன் 10.7** ( Mac OS X Lion Version 10.7) ஆனது மாக் இயங்கு தள வரிசையில் எட்டாவதும், இறுதியாகவும் மாக் கணினிகளுக்கும் செர்வர்களுக்கும் வெளி வந்த பதிப்பாகும். பெப்ரவரி 24, 2011 அன்று, இதன் முதல் மாதிரிப்பதிப்பு (11A390) ஆப்பிள் டெவலபேர் (Developer ) வலைப்பின்னல் சந்தாதாரர்களுக்கு வெளியிடப்பட்டது. இதன் வர்த்தக வெளியீடு ஜூலை 21, 2011 அன்று உத்தியோகப்பூர்வமாக வெளிடப்பட்டது. இதன் முதல் நாள் விற்பனை ஆனது 1 மில்லியனுக்கும் அதிகம் என ஆப்பிள் நிறுவனம் அறிவித்துள்ளது. தற்போது வாங்கும் ஒவ்வொரு ஆப்பிள் ஐ மாக், மற்றும் ஆப்பிள் மடிக் கணணிகளுடனும் இது ஏற்கனவே நிறுவப்பட்டு வருகிறது.
# மாக் ஒஎஸ் எக்ஸ் லயன் 10.7

## வன்பொருள் ஆதரவு (Hardware Support)

இதன் முதல் மாதிரிப்பதிப்பு ஆப்பிள் கணினிகளுடன் விற்பனை செய்யப்பட்ட திட நிலை வன்தகடுகளுக்கு (SSD ) ஆதரவு வழங்குமாறு வெளியானது எனினும் மற்றைய திட நிலை வன்தகடுகளுக்கு இன்றுவரை ஆதரவு அளிக்கும் வகையில் எந்த புதிய அப்டேட் களையும் ஆப்பிள் வெளிவிடவில்லை .
# மாக் ஒஎஸ் எக்ஸ் லயன் 10.7

## வன்பொருள் ஆதரவு (Hardware Support)

### இயங்க தேவையான குறைந்தபட்ச வன்பொருள்

- x86-64 மின்செயலி (CPU)
- குறைந்தபட்சம் 2 GB நினைவகம்
- குறைந்தபட்சம் 7 GB வெற்று வன்தகட்டு இடம்
# மாக் ஒஎஸ் எக்ஸ் லயன் 10.7

## பயனர் இடைமுகம் மாற்றங்கள்

மீள்வடிவமைக்கபட்ட அக்வா பயனர் இடைமுகம்(Aqua user interface) கூறுகள்.
# வடக்கு டகோட்டா மாநிலப் பல்கலைக்கழகம்

**வடக்கு டகோட்டா மாநிலப் பல்கலைகழகம்** (*North Dakota State University* - NDSU) என்பது ஐக்கிய அமெரிக்காவின் வடக்கு டகோட்டா மாநிலத்தின் பார்கோ நகரில் அமைந்துள்ள ஒரு அரசுப் பல்கலைக்கழகம் ஆகும். 1890 ஆம் ஆண்டில் இக்கல்விக்கழகம் வடக்கு டகோட்டா வேளாண்மைக் கல்வி நிலையம் என்ற பெயரில் ஆரம்பிக்கப்பட்டது. 258 ஏக்கர் பரப்பளவில் அமைந்துள்ள இப்பல்கலைக்கழக வளாகத்தில் ஏறத்தாழ 14,000 மாணவர்கள் கல்வி பயிலுகின்றனர். பெரும்பாலான மாணவர்கள் முழுநேரப் படிப்பில் இங்கு ஈடுபட்டுள்ளனர். இவர்களில் 55% ஆண்களும், 45% பெண்களும் உள்ளனர்.
# வடக்கு டகோட்டா மாநிலப் பல்கலைக்கழகம்

## வளாகங்கள்

இப் பல்கலைக்கழகத்தின் பிரதான வளாகம் பார்கோ நகரில் அமைந்துள்ளது .இது ஹெக்டர் சர்வதேச விமான நிலையத்திற்கும் (Hector International Airport) பார்கோ டோம் (Fargo Dome ) அரங்கிற்கும் மிக அருகில் அமைந்துள்ளது . அத்துடன் காட்சி கலைகள் ( Visual Arts ), நிலத்தோற்றக்கலை (Landscape Architecture ) போன்ற பிரிவுகள் மத்திய நகர் பகுதியில் (Downtown ) அமைந்துள்ளது.இதற்கு மேலதிகமா பல விவசாய மற்றும் கணித்துறை அராய்ச்சி மையங்கள் பிரதான வளாகத்துக்கு அண்மையில் அமைந்துள்ளது .
# வடக்கு டகோட்டா மாநிலப் பல்கலைக்கழகம்

## கல்வி துறைகள்

வடக்கு டகோடா மாநில பல்கலைக்கழகம் பின்வரும் கல்லூரிகளாக பிரிக்கப்பட்டுள்ளது:  
- பொறியியல் மற்றும் கட்டிடக்கலை
- அறிவியல் மற்றும் கணிதம்
- மனித அபிவிருத்தி மற்றும் கல்வி
- கலை, மனிதநேயம், மற்றும் சமூகவியல்
- மருந்தியல், மருத்துவ, மற்றும் தொடர்புடைய அறிவியல்
- வர்த்தகம்
- விவசாயம், உணவு, கணினிகள் மற்றும் இயற்கை வளங்கள்
- பல்கலைக்கழக கல்வி
- பட்டப்படிப்பு பள்ளி மற்றும் பலதுறை ஆய்வுகள்
# வடக்கு டகோட்டா மாநிலப் பல்கலைக்கழகம்

## விளையாட்டுக்கள்

இப்பல்கலைக்கழகத்தின் விளையாட்டு அணிகள் (வட டகோட்டா மாநில) பைசன் என அழைக்கபடுகின்றன .இதன் இலச்சினை அமெரிக்க பைசன் மிருகத்தின் படமாகும். பைசன் (அமெரிக்க) காற்பந்தாட்ட அணி 2011 இல் FCS தேசிய சாம்பியன் பட்டதை வெற்றி பெற்றது.அத்துடன் இங்கு பெண்களுக்கான சாதாரண காற்பந்து (Soccer ) ,கூடைப்பந்து ,அடிப்பந்தாட்டம் (Baseball ) ,கைப்பந்து என்ன்பனவும் பிரபல விளையாட்டுகளாகும்
# வடக்கு டகோட்டா மாநிலப் பல்கலைக்கழகம்

## ஆராய்ச்சி மையங்களும் ஆராய்ச்சிகளும்

அமெரிக்க தேசிய விஞ்ஞான அமைப்பின் படி ,மொத்த வடக்கு டகோட்டா மாநிலத்திலும் வடக்கு டகோட்டா மாநிலப் பல்கலைகழகமே மிகப்பெரிய ஆராய்ச்சி நிறுவனம் ஆகும்.இதன் வருடாந்த ஆராய்ச்சி செலவினங்கள் கிட்டத்தட்ட 134 மில்லியன் அமெரிக்க டாலர்களாகும் .பிரதான ஆராய்ச்சி துறைகளாக நானோ தொழில்நுட்பம்,வானொலி-அலைவரிசை அடையாளப்படுத்துதல் (R -FI)தொழில்நுட்பம் ,இரசாயனவியல் மற்றும் பல்லுறுப்பி(பாலிமர் )/பூச்சு என்பன விளங்குகின்றன . 55 ஏக்கர் (223,000 சதுர மீட்டர்) பரப்பளவு கொண்ட தொழில்நுட்ப பூங்கா பிரதான வளாகத்தில் வடக்கு பகுதியில் உள்ளது.
# வடக்கு டகோட்டா மாநிலப் பல்கலைக்கழகம்

## சர்வதேச மாணவர்கள்

வடக்கு டகோட்டா மாநிலப் பல்கலைகழகம் கணிசமான அளவு சர்வதேச மாணவர்களைக் வருடாந்தம் கல்லூரிக்கு அனுமதிக்கின்றது.இதன் சர்வதேச நிகழ்ச்சி பிரவின் அறிக்கைப்படி 2012 வசந்த அரையிறுதி (Spring Semester ) சர்வதேச மொத்த மாணவர்தொகை 1214 ஆகும்.சீனா ,இந்தியா,கொரியா,நேபால் ,மலேசியா பிரேசில் ,நோர்வே , ஐக்கிய இராச்சியம் மற்றும் இலங்கை போன்ற நாடுகளில் இருந்தே அதிக மாணவர்கள் வருடாந்தம் இங்கு வருகிறார்கள் .இதன் பிரதான சர்வதேச மாணவர் அலுவலகம் நினைவு ஒன்றிய (Memorial Union ) கட்டடத்தில் அமைந்துள்ளது
# கச்சியப்பர்

**கச்சியப்பர்** (*Kachiyapper*) கோயில் அர்ச்சகரும், ஒரு புகழ் பெற்ற கவிஞரும் வேதாந்தவாதியும் ஆவார்.கந்தபுராணம் என்னும் நூலை இயற்றிய புலவர்.
காஞ்சிபுரத்தில் வாழ்ந்தவர்.
கந்தபுராணத்தில் சேர்க்கப்பட்டுள்ள பாடல்கள் ஒன்றில் இவரின் தந்தை காளத்தி எனக் குறிப்பிடப்பட்டுள்ளார். கவிவீரராகவன் என்பது இவரது இளமைப் பெயர்.
# கச்சியப்பர்

## தனிப்பட்ட வாழ்க்கை

கச்சியப்பர் ஒரு சைவ பிராமண குடும்பத்தில் பிறந்தார். காஞ்சிபுரம் ஏகாம்பரேசுவரர் கோவிலில், காஞ்சிபுரம் குமார கோட்டம் முருகன் கோவில் முதலிய இடங்களில் அர்ச்சகராகப் பணியாற்றினார்.
# கச்சியப்பர்

## படைப்புகள்

கச்சியப்பர் ஒரு கவிஞரும் வேதாந்தியும் ஆவார். இவரது படைப்புகளில் கந்த புராணம் மிகச் சிறந்த படைப்பாகக் கருதப்படுகிறது. இது சமசுகிருத மொழி கந்தபுராணத்தின் தமிழ் மொழிபெயர்ப்பாகும். மொத்தம் ஆறு காண்டங்களையும் 13,305 பாடல்களையும் உள்ளடக்கி அதே பாணியில் ஆக்கப்பட்டுள்ளது. பரசுராம முதலியார் கந்த புராணத்திற்குக் கச்சியப்பர் எழுதிய முன்னுரையின் அடிப்படையில் கந்த புராணத்தின் காலம் பொ.ஊ. 778-ஆம் ஆண்டாக இருக்கும் எனக் கருதப்படுகிறது.
# கச்சியப்பர்

## படைப்புகள்

### கந்த புராணம்

தமிழ் மற்றும் சமசுகிருத அறிஞரான கச்சியப்ப சிவ ஆச்சாரியார் என்கின்ற கச்சியப்பர் குமார கோட்டம் கோவிலில் ஒரு பூசாரியாக இருந்தார். இவர் கந்த புராணம் என்ற நூலை இயற்றினார். கச்சியப்பர் உரை இயற்றிய மண்டபம், கந்தபுராண அரங்கேற்ற மண்டபம் (வெளிப்புற மண்டபம்) இன்னும் கோயில் வளாகத்தில் உள்ளது. இப்போதும் கூட இந்த வளாகத்தில் மயில்கள் குவிந்து வருகின்றன. காச்சியப்பர் கந்த புராணத்தில் ஆறு காண்டங்களை அமைத்துள்ளார். ஆறு காண்டங்களிலும் சேர்த்து மொத்தமாக 10,346 பாடல்கள் உள்ளன. கந்த புராணத்தின் முதல் வரியைக் கச்சியப்பாின் தெய்வமான முருகன் எழுதியதாக நம்பப்படுகிறது. பகலில் பூசாரி எழுதிய 100 சரணங்களைக் கடவுள் திருத்தியதாகவும் நம்பப்படுகிறது. கவிஞர் தனது இசையமைப்பைக் கடவுளிடம் எடுத்துச் சென்று பாடி ஒத்திகை பார்த்தார். இப்போதும் கோவிலில் உள்ள அர்ச்சகர்கள் கச்சியப்பரின் வழித்தோன்றல்களே எனக் கூறப்படுகிறது.  
கந்தபுராணத்தில் சம்பவ காண்டம், அசுர காண்டம், மகேந்திர காண்டம், யுத்த காண்டம், தேவ காண்டம், தட்ச காண்டம் ஆகிய முதல் ஆறு காண்டங்களையும் கச்சியப்பர் இயற்றினார். ஏழாவது காண்டமான உபதேச காண்டத்தைக் குகலேரியப்ப முதலியார் இயற்றினார்.
# கச்சியப்பர்

## கருவிநூல்

- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, 2005
# கறுவாத் தோட்டம்

**கறுவாத் தோட்டம் ** (*Cinnamon Gardens*, சிங்களம்:කුරුඳු වත්ත) இலங்கையின் கொழும்பில் அமைந்துள்ள ஓர் நகரப்பகுதியாகும். கொழும்பு நகர மையத்திலிருந்து தென்கிழக்கே 3 கிலோமீட்டர் தொலைவில் அமைந்துள்ளது. இந்தப் பகுதியில் முன்பிருந்த கறுவாத் தோட்டத்தை ஒட்டி இப்பகுதிக்கு பெயர் எழுந்தது. 1789ஆம் ஆண்டில் இப்பகுதியில் பரப்பளவில் கறுவா மரங்கள் இருந்தன. இன்று இலங்கைப் பிரதமரின் அலுவலகம், சுதந்திர சதுக்கம், கொழும்பு நகர மண்டபம், தாமரைத் தடாகம் மகிந்த ராசபக்ச அரங்கு, பண்டாரநாயக்கா ஞாபகார்த்த சர்வதேச மாநாட்டு மண்டபம் மற்றும் கொழும்பு தேசிய அருங்காட்சியகம் அமைந்துள்ளன. மேலும் பல வெளிநாட்டு தூதரகங்களும் உயர்ஸ்தானிகள் அலுவலகங்களும் அமைந்துள்ளன. நாட்டின் உயர்ந்த மனிதர்களின் இல்லங்களும் மரங்களணைந்த சாலைகளில் காணப்படுகின்றன. கொழும்பின் வானிலை ஆராய்ச்சி மையம் (வளிமண்டலவியல்த் திணைக்களம்) மற்றும் இலங்கை கோள்மண்டலமும் இங்குள்ளது.
# கோட்டை (கொழும்பு)

**கோட்டை, கொழும்பு** (*Fort (Colombo)*, ) இலங்கையின் வணிகத் தலைநகர் கொழும்பின் மத்தியில் உள்ள ஒரு வணிக நகரமாகும். இங்கு கொழும்புப் பங்குப் பரிவர்த்தனை, கொழும்பு உலக வர்த்தக மையம் ஆகியனவும், இலங்கை வங்கியின் தலைமையகம், இலங்கை மத்திய வங்கிக் கட்டடங்களும் அமைந்துள்ளன. கோட்டைப் பகுதிக் கடற்கரையோரமாக 1859-இல் பிரித்தானியர் குடியேற்றக் காலத்தில் ஆளுநர் சேர் என்றி சியார்ச் வார்ட் என்பவரால் கட்டமைக்கப்பட்ட காலிமுகத் திடலும் அதனை ஒட்டிய கடற்கரையும் அமைந்துள்ளது. இப்பகுதியில் தலைமை அஞ்சலகமும் தங்குவிடுதிகளும், பல அரசுத்துறை அலுவலகங்களும் அமைந்துள்ளன.  
பிரம்மஞான சபையின் நிறுவனர்களில் ஒருவரான கர்னல் என்றி ஒல்கொட்டின் சிலை கோட்டை தொடருந்து நிலையத்திற்கு முன்பாக நிறுவப்பட்டுள்ளது.
# விக்கிப்பீடியா:மதுரை தமிழ் விக்கிப்பீடியா அறிமுகம்

கணித்தமிழ்ச் சங்க மதுரைக்கிளையின் சார்பில் மதுரை மாநகரில் நடத்தப் பெற உள்ள டோவ் மல்டிமீடியா கல்வி மற்றும் தமிழ் மென்பொருள் கண்காட்சி நிகழ்வில் தமிழ் விக்கிப்பீடியா குறித்த அறிமுகக் கருத்தரங்கம் மற்றும் தமிழ் விக்கிப்பீடியா பயிற்சிப் பட்டறை நடத்தப் பெற உள்ளது. இப்பயிற்சியில் கலந்து கொண்டு அனைவரும் பயன் பெறலாம்.
# விக்கிப்பீடியா:மதுரை தமிழ் விக்கிப்பீடியா அறிமுகம்

## நாள் மற்றும் நேரம்

- ஆகஸ்ட் 2, 2012, வியாழக்கிழமை, காலை 11.00 மணி.
# விக்கிப்பீடியா:மதுரை தமிழ் விக்கிப்பீடியா அறிமுகம்

## இடம்

- கே. பி. எசு. திருமண மண்டபம் (கௌரி ஹோட்டல் மேல் மாடியில்), புறவழிச்சாலை, மதுரை.
# விக்கிப்பீடியா:மதுரை தமிழ் விக்கிப்பீடியா அறிமுகம்

## முன்னிலை

- முனைவர். க. உமாராஜ், துணைப் பேராசிரியர், மொழியியல் துறை, மதுரை காமராசர் பல்கலைக்கழகம், மதுரை.
- திருமதி. அந்தோணி ரோஸ்லின், கணித்தமிழ்ச் சங்கம், மதுரை.
# விக்கிப்பீடியா:மதுரை தமிழ் விக்கிப்பீடியா அறிமுகம்

## விக்கித் திட்டங்களை அறிமுகம் செய்து கருத்துரை

- தேனி எம்.சுப்பிரமணி, பயனர் - நிர்வாகி, தமிழ் விக்கிப்பீடியா மற்றும் செயற்குழு உறுப்பினர், கணித்தமிழ்ச் சங்க மதுரைக் கிளை.
# விக்கிப்பீடியா:மதுரை தமிழ் விக்கிப்பீடியா அறிமுகம்

## நிகழ்வு ஏற்பாடு

- கபீரியேல் நாதன், தலைவர், கணித்தமிழ்ச் சங்க மதுரைக் கிளை.
# விக்கிப்பீடியா:மதுரை தமிழ் விக்கிப்பீடியா அறிமுகம்

## நிகழ்வு குறித்த செய்தித் தொடர்புகளுக்கு

- முனைவர்.க. உமாராஜ்
- திருமதி அந்தோணி ரோஸ்லின்
- கபிரியேல் நாதன்
# விக்கிப்பீடியா:மதுரை தமிழ் விக்கிப்பீடியா அறிமுகம்

## பேருந்து வழித்தடங்கள்

1. மதுரை, பெரியார் பேருந்து நிலையத்திலிருந்து வருபவர்கள் **சி-1** (பெரியார் முதல் பெரியார் வரை செல்லும் வட்டப்பாதை பேருந்து) மூலம் பயணித்து **கௌரி ஹோட்டல் நிறுத்தம்** என்று கூறி இறங்கலாம்.
1. ஆரப்பாளையம் பேருந்து நிலையத்திலிருந்து வருபவர்கள் **சி-2** பேருந்து (ஆரப்பாளையம் முதல் ஆரப்பாளையம் வரை செல்லும் வட்டப்பாதை பேருந்து) மற்றும் காளவாசல் வழியாக திருமங்கலம் செல்லும் **48AD** என்ற பேருந்து மூலமும் நிகழ்ச்சி நடைபெறும் இடத்தை அடையலாம்.
1. மதுரை ஒருங்கிணைந்த பேருந்து நிலையத்திலிருந்து (மாட்டுத்தாவணி) வருபவர்கள், பெரியார் பேருந்து நிலையம் அல்லது ஆரப்பாளையம் பேருந்து நிலையம் வந்து, பின் மேல் கூறிய பேருந்துகள் மூலம் நிகழ்வு நடைபெறும் இடத்தை அடையலாம்.  
**நிறுத்தம்:** கௌரி ஹோட்டல் நிறுத்தம் (பை-பாஸ் சாலையில்).
# விக்கிப்பீடியா:மதுரை தமிழ் விக்கிப்பீடியா அறிமுகம்

## கலந்து கொள்வோர்

உங்கள் பெயரை இங்கு பதிவு செய்யுங்கள் . தமிழ் விக்கியில் புகுபதிகை செய்திருந்தால் உங்கள் கையொப்பம் இட்டால் போதுமானது. மேலேயுள்ள நட்சத்திரக் குறியை அழுத்தினால் உங்கள் கவனிப்புப் பட்டியலில் இக்கட்டுரைப் பக்கம் இருக்கும்.  
1. --தேனி.எம்.சுப்பிரமணி.<sup>/உரையாடுக</sup>. 01:40, 6 சூலை 2012 (UTC)
1. ----மா. செல்வசிவகுருநாதன் (பேச்சு) 16:38, 7 சூலை 2012 (UTC)
(அலுவலகத்தில் ஒரு தலையாய பணி வந்துவிட்டதால், கலந்துகொள்ள இயலவில்லை. --மா. செல்வசிவகுருநாதன் (பேச்சு) 04:06, 1 ஆகத்து 2012 (UTC))
1. --எஸ்ஸார் (பேச்சு) 09:01, 10 சூலை 2012 (UTC)
1. --வி. பி. மணிகண்டன், தேனி.
# விக்கிப்பீடியா:மதுரை தமிழ் விக்கிப்பீடியா அறிமுகம்

## நிகழ்வுச் செய்திகள்

மதுரையில் நடைபெற்ற இந்நிகழ்விற்கு கணித்தமிழ்ச் சங்கத்தின் மதுரைக் கிளைப் பொறுப்பாளர் **நீதி. கபீரியல் நாதன்** தலைமை தாங்கினார். கணித்தமிழ்ச் சங்க உறுப்பினர் **அந்தோணி ரோஸ்லின்** முன்னிலை வகித்தார். இந்நிகழ்வில் தமிழ் விக்கிப்பீடியா குறித்தும், பிற விக்கித் திட்டங்கள் குறித்தும் தமிழ் விக்கிப்பீடியாவின் பயனர் நிர்வாகி தேனி மு.சுப்பிரமணி உரை நிகழ்த்தினார். இந்நிகழ்வில் தமிழ் விக்கிப்பீடியாவின் பயனர் எஸ்ஸார் தமிழ் விக்கிப்பீடியாவில் புதிய கணக்கு தொடங்குவதற்கும், கட்டுரைகளைத் தொடங்குவதற்குமான பயிற்சிகளைப் புதுப்பயனர்களைக் கொண்டே செய்து காண்பித்தார். ஸ்ரீ வில்லிபுத்தூரிலிருந்து வந்திருந்த தமிழ் விக்கிப்பீடியா பயனர் ஸ்ரீதரன் விக்கிப்பீடியாவில் பங்களிப்பதால் பயனர்களுக்கு கிடைக்கும் மன நிறைவு மற்றும் இலவசமாகக் கிடைக்கும் தகவல்கள் போன்றவை குறித்து விளக்கினார்.  
- இந்நிகழ்வில் மதுரையிலிருந்து வெளியாகும் செம்மலர் இதழின் துணையாசிரியர் சோழா நாகராஜன் கலந்து கொண்டு, தன்னைப் புதிய பயனராகப் பதிவு செய்து கொண்டு செம்மலர் மாத இதழ் குறித்த கட்டுரையை உருவாக்கினார்.  
- உயிரி அறிவியல் துறையில் முதுகலைப்பட்டம் பெற்ற மாணவர் பூபாலன் தமிழ் விக்கிப்பீடியாவில் தன்னைப் பயனராக இணைத்துக் கொண்டதுடன், தன்னுடைய கல்லூரி முதுகலைப்பட்டத்திற்கான ஆய்வுத் திட்டத்திற்கு கபிலர் குறிப்பிட்ட மலர்கள் குறித்த அறிவியல் தகவல்களையும், அதற்காக எடுத்த படங்களையும் தமிழ் விக்கிப்பீடியாவில் இணைக்க உள்ளதாகத் தெரிவித்தார்.  
- இந்நிகழ்விற்கு வந்திருந்த அனைவருக்கும் வி.பி. மணிகண்டன் நன்றி தெரிவித்தார்.
# கொம்பனித் தெரு

**கொம்பனித் தெரு** (*Slave Island*, *Company Roads*) இலங்கையின் கொழும்பிலுள்ள ஒரு நகர்ப்பகுதி ஆகும். இது கொழும்பின் கோட்டைப் பகுதிக்கு நேர் தெற்கில் உள்ளது. முந்தைய போர்த்துகேய, டச்சுக் காலங்களில் இங்கு ஆப்பிரிக்காவிலிருந்து அடிமைகள் கொணரப்பட்டு வைக்கப்பட்டதை ஒட்டி பிரித்தானியக் குடியேற்றத்தின்போது இப்பகுதி *அடிமைகள் தீவு* என அழைக்கப்பட்டது. பெரும்பாலான ஆப்பிரிக்க அடிமைகள் தங்கள் நாடு திரும்பியபோதிலும் மிகச்சிலரின் வழித்தோன்றல்கள் இன்னமும் இலங்கையின் பல பகுதிகளில் பரவியுள்ளனர். இவர்கள் இலங்கை காப்பிலி என அழைக்கப்படுகின்றனர். இப்பகுதி பல தங்குவிடுதிகளும் அங்காடி வளாகங்களும் கொண்டு ஒரு வணிகப்பகுதியாக விளங்குகிறது. இங்கு பெரிய ஏரியான பெயரா ஏரி அமைந்துள்ளது; பலரும் நடைப்பயிற்சிக்காக இந்த ஏரிக்கரையோர சாலையை நாடுகின்றனர்.
# கொள்ளுப்பிட்டி

**கொள்ளுப்பிட்டி** (*Kollpity*) இலங்கையில் உள்ள கொழும்பின் நகர்ப்பகுதிகளில் ஒன்றாகும். கடைசி கண்டி அரசரைக் கவிழ்க்க முயன்று தோல்வியடைந்த ஒரு தலைவரை முன்னிட்டு இப்பகுதிக்கு இப்பெயர் அமைந்தது. பிரித்தானிய, டச்சுக் குடியேற்ற நாட்களில் இங்கு தென்னங்கள்ளில் இருந்து சாராயம் தயாரிக்கப்பட்டது.  
தற்காலத்தில் இங்கு பல வணிகச் சரகங்களும் உயர்தர பாணி அங்காடி வளாகங்களும் அமைந்துள்ளன. சில வெளிநாட்டுத் தூதரகங்களும் இங்கு உள்ளன. இங்குள்ள *மகா நுகெ பூங்கா* எனப்படும் தனியார் சாலை மிகவும் புகழ் பெற்றது.
# அரிகர நதி

**அரிகர ஆறு** என்பது சிற்றாற்றின் ஐந்து முதல் நிலை துணையாறுகளுள் ஒன்று. இது செங்கோட்டை, பூலாங்குடியிருப்பு புளியரை மேற்கு தொடர்ச்சி மலையில் உருவாகி தென்காசியில் சிற்றாறுடன் இணைகிறது. இது ஏழு அணைகளைக் கொண்டு 445.10 ஹெக்டேர் நிலங்களுக்கு நேரடி பாசன வசதி அளிக்கிறது. இந்த ஆற்றின் இணையாறுகளான குண்டாறு, மொட்டையாறு மூலம் மறைமுகமாக முறையே 465.39 மற்றும் 141.64 ஹெக்டேர் நிலங்கள் பாசன வசதி பெறுகின்றன.
# அரிகர நதி

## மூலம்

- http://www.whereincity.com/india/tamilnadu/rivers.php
# ஒலியொத்தவேகம்

வானூர்தியியலில், **ஒலியொத்தவேகம்** (*Transonic speed*) என்பது ஒரு வானூர்தியினை ஒட்டிய பாய்ம ஓட்டம் ஒலியின் விரைவை விட சில இடங்களில் சற்று குறைவாகவும் சில இடங்களில் சற்றதிகமாகவும் இருக்கும் நிலையைக் குறிப்பதாகும், அதாவது மாக் 0.8 - 1.4 (600-900&nbsp;mph). இது வானூர்தியின் வேகத்தை மட்டும் பொருத்ததல்ல, வானூர்தியின் அண்மைச்சூழலில் காற்றின் வெப்பநிலை மற்றும் அடர்த்தியையும் பொருத்ததாகும். பொதுவாக ஒலியொத்தவேகம் என்பது, மாறுநிலை மாக் எண்ணிற்கும் (- பாய்வின் விரைவு ஒரு சில குறிப்பிட்ட இடங்களில் மட்டும் மீயொலிவேகப் பாய்வாகவிருக்கும், மற்ற இடங்களில் குறையொலிவேகப் பாய்வாக இருக்கும்) வானூர்தியை ஒட்டிய மொத்த பாய்வும் மீயொலிவேகப் பாய்வாக மாறும் மாக் எண்ணிற்கும் இடையிலுள்ள பாய்வாகவும் குறிக்கப்படுகிறது.  
நவீன, தாரைப் பொறி பொருத்திய வானூர்திகள் அனைத்தும் ஒலியொத்தவேகத்தில் செல்லுமாறு கட்டமைக்கப்படுகின்றன. ஒலியொத்தவேகத்தில் வானூர்தியின் வேகம் அதிகரிக்கும்போது, வானூர்தியின் இழுவை அதிக அளவு அதிகரிக்கிறது, ஆகையால் அவ்வேகங்களைத் தாண்டி செல்வதானால் இழுவையை ஈடுசெய்ய அதிக அளவு எரிபொருளை எரிக்க வேண்டி இருக்கும். அதிவேக வானூர்திகள் அனைத்திலும் அலை இழுவையைக் குறைப்பதற்கான முயற்சிகளைக் காணலாம்: முக்கியமாக வளைந்த இறக்கைகளின் பயன்பாடு, அதைத்தவிர்த்து முக்கியமான பயன்பாடு: விட்கோம்பு பரப்பு விதியின் விளைவாக குளவி-இடுப்பு வானுடல் கட்டமைப்புப் பயன்படுத்தப்படுகிறது.  
ஒலியொத்த வேகங்களில் தீவிரமான நிலையின்மை ஏற்படக்கூடும். ஒலியின் வேகத்தில் அதிர்வலைகள் காற்றில் பயணிக்கும். காற்றில் ஒரு பொருள், இங்கு வானூர்தி, ஒலியின் வேகத்தில் செல்லும்போது அதிர்வலைகள் அனைத்தும் ஒன்றுகூடி வானூர்திமுன் ஒரு பெரிய அதிர்வலையாக உருவெடுக்கும். ஒரு வானூர்தி ஒலியொத்தவேகத்தைத் தாண்டி செல்லும்போது இத்தகைய பெரிய அதிர்வலைகளையும், வானூர்தியின் அண்மைச் சூழலில் காற்றின் விரைவு சில இடங்களில் மீயொலிவேகத்திலும் சில இடங்களில் குறையொலிவேகத்திலும் இருப்பதனால் உருவாகும் நிலையின்மையையும் திறம்பட சமாளிக்க வேண்டும்.  
வானூர்திகள் மற்றும் உலங்கு வானூர்திகளின் சுற்றகத் தகட்டு நுனிகளிலும் ஒலியொத்தவேகப் பாய்வுகள் ஏற்படலாம். அவ்வாறு ஏற்பட்டால், அத்தகட்டுகளின் வெவ்வேறு பாகங்களில் அதிகளவிலான சுமை ஏற்பட்டு அப்பாகங்களின் முறிவுக்கும் அதன் விளைவாக பயங்கர விபத்துக்களுக்கும் காரணமாகலாம். இத்தகைய விளைவு சுற்றகத் தகட்டுகளின் அளவையும் உலங்கு வானூர்திகளின் முன்செல் வேகத்தையும் கட்டுப்படுத்துகிறது.
# ஒலியொத்தவேகம்

## உசாத்துணைகள்

- *Theory of Transonic Astrophysical Flows*. Sandip K. Chakrabarti, World Scientific Publishers, Singapore (1990)
# மாத்திரை (மருத்துவம்)

**மாத்திரை** அல்லது **குளிகை** என்பது இயற்கைப் பொருட்களில் இருந்தோ அல்லது மருந்துக் குணங்கள் உள்ள செயற்கை ஆக்கக் கூறுகளில் இருந்தோ வேதியியல் முறையில் தயாரிக்கப்படும் மருந்துப் பொருட்களாகும். இவை உள்ளெடுக்கப்படும் தன்மையை இலகுவாக்குவதற்காகவும், சேமித்தல், கொண்டுசெல்லல் என்பவற்றை இலகுவாக்குவதற்காகவும் வேறுபட்ட வடிவங்களிலும், பூச்சிடப்பட்டதாகவும் தயாரிக்கப்படுகின்றன.
# பதார்த்த அளவு

**பதார்த்த அளவு** (*Amount of substance*) என்பது அடிப்படைத் துகள்களான அணுக்கள், மூலக்கூறுகள், இலத்திரன்கள் மற்றும் ஏனைய துணிக்கைகளை அளவிடப் பயன்படுத்தப்படும் ஒரு நியமமாகும்.இது சிலவேளைகளில் இரசாயன அளவு எனவும் குறிக்கப்படும். அலகுகளுக்கான சர்வதேச முறையானது பதார்த்த அளவு, அதிலுள்ள துணிக்கைகளின் அளவுக்கு நேர்விகித சமனாகும் என வரையறுத்துள்ளது. பதார்த்த அளவின் சர்வதேச அலகு மோல் ஆகும். இதன் குறியீடு mol ஆகும். , காபன்-12 சமதானியில் உள்ள அணுக்களின் எண்ணிக்கைக்குச் சமனான அடிப்படைத் துகள்களைக் கொண்ட பதார்த்தத்தின் அளவு 1 மோல் ஆகும். இந்தப் பெறுமானம் அவகாதரோவின் எண் எனப்படுவதோடு அதன் பெறுமானம் ஆகும். இது எண்ணளவில் அவகாதரோ மாறிலிக்குச் சமனாகும். அவகாதரோ மாறிலியின் அலகு 1/mol உம், ஒரு பதார்த்தத்தின் மூலர் திணிவை அதன் திணிவுடன் தொடர்புபடுத்துவதுமாகும்.  
பதார்த்த அளவானது இலட்சிய வாயு விதி போன்ற வெப்பவியக்கவியல் தொடர்புகளிலும், தாக்கமடையும் மூலக்கூறுகளுக்கிடையிலான பீசமான விகிதத்தைத் துணிவதிலும் பயன்படுத்தப் படுகிறது.  
பதார்த்த அளவுக்கான ஒரேயொரு மற்றைய அலகு இறாத்தல்-மோல் ஆகும். இதன் குறியீடு lb-mol. இக் குறியீடு ஐக்கிய அமெரிக்காவில் இரசாயன இயந்திரவியல் துறையில் பயன்படுத்தப் படுகிறது. ஒரு இறாத்தல்-மோல் என்பது சரியாக ஆகும்.
# பதார்த்த அளவு

## சொற்பொருள்

பதார்த்த அளவைக் குறிப்பிடும்போது, அதனுடன் தொடர்புடைய துணிக்கை எதுவெனக் குறிப்பிடல் முக்கியமானதாகும். அவ்வாறு இல்லாவிடில், குழப்பங்கள் ஏற்படலாம். ஒரு மோல் குளோரின் என்பது குளோரின் அணுக்களையோ அல்லது குளோரின் மூலக்கூறுகளையோ குறிப்பிடலாம். இதை தவிர்க்க இலகுவான வழி, பதார்த்தம் எனும் சொல்லை துணிக்கையின் பெயரால் பிரதியிடலாம். அல்லது, அதன் அனுபவச் சூத்திரத்தைக் குறிப்பிடலாம். உதாரணமாக:
- குளோரோஃபோமின் (மூலக்கூறுகள்) அளவு, CHCl<sub>3</sub>
- சோடியத்தின் (அணுக்கள்) அளவு, Na
- ஐதரசனின் (அணுக்கள்) அளவு, H
- *n*(C<sub>2</sub>H<sub>4</sub>)
இதனை *அளவு* என்ற சொல்லின் விஞ்ஞான வரையறையாகக் கொள்ளலாம். இச்சொல்லின் பயன்பாடு கீழுள்ள சில வழிக்கணியங்களிலும் பயன்படுத்தப்பட்டுள்ளது.
# பதார்த்த அளவு

## வழிக்கணியங்கள்

பதார்த்த அளவானது வழிக்கணியமாக வருமிடத்து அது பெரும்பாலும் சூத்திரத்தின் பகுதியிலேயே இடம்பெறும். இவ்வாறான கணியங்கள் மூலர் கணியங்கள் எனப்படும். உதாரணமாக, ஓரலகு பதார்த்த அளவானது அடைக்கும் கனவளவு மூலர் கனவளவு எனப்படும். ஓரலகு பதார்த்த அளவின் திணிவு மூலர் திணிவு எனப்படும். மூலர் கணியங்கள் சிலவேளைகளில் "m" எனும் இலத்தின் எழுத்தில் கீழொட்டாகக் குறிக்கப்படும். ஆயினும் சிகிச்சை இரசாயனவியலில் இச் சொல் வேறுவிதமாகப் பயன்படுத்தப் படுகிறது. (திணிவுச் செறிவுடன் குழப்பம் ஏற்படாதிருக்க). பொதுவாகப் பயன்படுத்தப்படின் "மூலர் செறிவு" எனும் பதம் தவறானது.
# யூக்ளீட் வடிவியல்

**யூக்ளீட் வடிவியல்** அல்லது **யூக்ளிடிய வடிவவியல்** (*Euclidean geometry*) என்பது அலெக்சாந்திரியாவில் வசித்த யூக்ளீட் என்பவரால் உருவாக்கப்பட்ட வடிவியலாகும். இவ் வடிவியலைப் பற்றி அவரது நூலான தி எலிமென்ட்சில் (*The elements*) யூக்ளீட் குறிப்பிட்டுள்ளார். யூக்ளீட்டின் முறையின்படி ஒருசில வெளிப்படை உண்மைகளைக் கொண்டு பல்வேறு சிக்கலான தேற்றங்களை உய்த்துணர முடியும்.
# மறுகா (இதழ்)

***மறுகா*** இலங்கை,மட்டக்களப்பிலிருந்து வெளிவரும் பருவ இதழாகும். கலை இலக்கிய சஞ்சிகையான **மறுகா** திரு.த. மலர்ச்செல்வனை ஆசிரியராகக் கொண்டு வெளிவருகிறது.
# மறுகா (இதழ்)

## ஆசிரியர்

- த. மலர்ச்செல்வன்
# மறுகா (இதழ்)

## தொடர்பு முகவரி

மறுகா, ஆரையம்பதி 03, மட்டக்களப்பு
# மறுகா (இதழ்)

## பணிக்கூற்று

- புதிய தலைமுறையினருக்கான உடைப்பு
# மறுகா (இதழ்)

## உள்ளடக்கம்

கலை இலக்கிய செய்திகள், கவிதைகள், சிறுகதைகள், கட்டுரைகள் ஆகியன இவ்விதழில் இடம்பெற்றிருந்தன.
# மகுடம் (இதழ்)

***மகுடம்*** இலங்கை,மட்டக்களப்பிலிருந்து வெளிவரும் கலை, இலக்கிய, சமூகப் பண்பாட்டுக் காலாண்டிதழாகும். மானுடம் சிறக்க உழைப்பது மகுடம், தானதுவாகி தழைப்பதும் மகுடம் என்ற மகுட வாசகத்துடன் மகுடம் இதல் 2012 சனவரியில் இருந்து வெளிவருகின்றது.
# மகுடம் (இதழ்)

## ஆசிரியர்

- வி. மைக்கல் கொலின்
# மகுடம் (இதழ்)

## தொடர்பு முகவரி

ஆசிரியர், *மகுடம்*, இலக்கம் 90, பார் வீதி, மட்டக்களப்பு, இலங்கை.  
மின்னஞ்சல்: w.michaelcollin@gmail.com
# மகுடம் (இதழ்)

## உள்ளடக்கம்

கலை இலக்கிய செய்திகள், கவிதைகள், சிறுகதைகள், கட்டுரைகள் ஆகியன இவ்விதழில் இடம்பெற்றிருந்தன.
# யமகம்

**யமகம்** என்பது செய்யுள் இயற்றுவோர் கையாளும் ஒரு புலமை விளையாட்டு.  
இதனைச் சொல்விளையாட்டு எனவும் வழங்குவர்.  
சித்திரக்கவி வகையில் ஒன்றாகவும் கூறுவர்.  
அணி வகையில் மடக்கணி என்பர்.  
அருணகிரிநாதர் இயற்றிய கந்தர் அந்தாதி நூலிலுள்ள எல்லாப் பாடல்களும் யமகச் செய்யுளால் ஆனவை.
# யமகம்

## காண்க

- கந்தர் அந்தாதி முழுமையான நூல்
# யமகம்

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# தேசிய நெடுஞ்சாலை 227 (இந்தியா)

**தேசிய நெடுஞ்சாலை 227** (என்.எச் 227) இந்தியாவின் தமிழ்நாட்டில் முழுவதுமாக அமைந்திருக்கும் ஒரு இந்திய தேசிய நெடுஞ்சாலை. இதன் மொத்த நீளம் 135.4 கி.மீ. (84.1 மைல்). இது தமிழ்நாட்டில் உள்ள நகரங்களான திருச்சி மற்றும் சிதம்பரம் இரண்டையும் இணைக்கும் தேசிய நெடுஞ்சாலை.
# தேசிய நெடுஞ்சாலை 227 (இந்தியா)

## வழி

திருச்சிராப்பள்ளி - இலால்குடி - புள்ளம்பாடி - கல்லக்குடி - கல்லகம் - கீழப்பழூர் - பொய்யூர் - உடையார்பாளையம் - ஜெயங்கொண்டம் - கங்கைகொண்ட சோழபுரம் - மீன்சுருட்டி - காட்டுமன்னார்கோயில் - இலால்பேட்டை - குமராட்சி - சிதம்பரம்.
# புலமை விளையாட்டு

**புலமை விளையாட்டு** என்பது செய்யுள் இயற்றுவோர் தம் சொல்லாண்மையைக் காட்டக் கையாளும் ஒரு வகை உத்தி.  
இதனைச் சொல்விளையாட்டு எனவும் வழங்குவர்.  
சித்திரக்கவி போன்றனவும், யமகம், மாலைமாற்று போன்ற சொல்லணி வகைகளும் இதன்பால் அடங்கும்.  
திருஞான சம்பந்தர், அருணகிரிநாதர் போன்றோர் சொல்லோடு விளையாடித் தம் புலமையை வெளிப்படுத்தினர்.  
அருணகிரிநாதர் இயற்றிய கந்தர் அந்தாதி நூலிலுள்ள ஒரு பாடல்.
<poem>
திதத்தத்தத் தித்தத் திதிதாதை தாததுத் தித்தத்திதா
திதத்தத்தத் தித்த திதித்தித்த தேதுத்து தித்திதத்தா
திதத்தத்தத் தித்தத்தை தாததி தேதுதை தாததத்து
திதத்தத்தத் தித்தித்தி தீதீ திதிதுதி தீதொத்ததே. பாடல் எண் 54 </poem>
- இப்படி ஒரு பாடல், இப்படி ஒரு உரை, இப்படி ஒரு கருத்துரை, தமிழில் விளையாடிய காலம் 15ஆம் நூற்றாண்டில் தோன்றி, மறைந்தது. தமிழ்மொழி வரலாற்றில் இது ஒரு கால கட்டம்.
# ஒளிப்படக்கருவி

**ஒளிப்படக்கருவி** அல்லது **நிழற்பட ஒளிவாங்கி**,**படமி**(சுருக்கம் : **ஒளிவாங்கி** அல்லது **'நி' னா வாங்கி** ) (ஆங்கிலம்: Camera) என்பது காட்சிகளைப் படம் பிடிப்பதற்கான ஒரு கருவியாகும்.  
ஒற்றைப் படத்தைப் பிடிக்கக்கூடிய கருவிகளும், அடுத்தடுத்துத் தொடர்ச்சியாகப் பல படங்களை எடுக்கக்கூடிய கருவிகளும், படங்களோடு ஒலிகளையும் பதிக்கும் படம்பிடிகருவிகளும் உள்ளன. ஒற்றைப் படத்தை எடுக்கும் கருவிகள், நிழற்படக் கருவிகள் (*photo cameras*) அல்லது நிலைத்த படம்பிடிகருவிகள் (*still cameras*) எனப்படுகின்றன. காட்சிகளிலிருந்து வரும் ஒளியைக் குவித்து ஒளியுணர்வுள்ள மேற்பரப்பில் விழச் செய்வதன் மூலமே படம் பிடிக்கப்படுகின்றது. கட்புலனாகக்கூடிய ஒளிக்கதிர்கள் மட்டுமன்றி, கட்புலனாகாத கதிர்களையும் படம்பிடிகருவிகள் பயன்படுத்துவதுண்டு.
# தினமணி

**தினமணி** இந்தியாவின் தமிழகத்தில் வெளியாகும் ஒரு முன்னணித் தமிழ் நாளிதழ் ஆகும். இது சென்னை, கோவை, மதுரை, திருச்சி, வேலூர், திருநெல்வேலி, தருமபுரி, புதுதில்லி, விழுப்புரம் உள்ளிட்ட இடங்களில் இருந்து பிரசுரிக்கப்படுகிறது.  
தினமணியை வெளியிடும் நிறுவனம் *நியூ இந்தியன் எக்ஸ்பிரஸ்* நிறுவனக் குழுமம் ஆகும். (The New Indian Express Group of Companies). இந்த நிறுவனம் ஆங்கிலத்தில் நியூ இந்தியன் எக்ஸ்பிரஸ் பத்திரிகையையும் கன்னடத்தில் கன்னடப் பிரபா நாளிதழையும் வெளியிடுகிறது. சினிமா எக்ஸ்பிரஸ் (தமிழ்), மலையாளம் வாரிகா (மலையாளம்) ஆகியன இந்நிறுவனத்தால் வெளியிடப்படும் இதழ்கள் ஆகும்.
# தினமணி

## முதல் இதழ்

1934 செப்டம்பர் 11 பாரதியாரின் நினைவு நாளன்று அரையணா விலையில் எட்டு பக்கங்களுடன் "தினமணி" நாளிதழின் முதல் இதழ் வெளிவந்தது.
# தினமணி

## தினமணிக் கதிர்

தினமணிக் கதிர் என்பது தினமணி நாளிதழின் ஞாயிற்றுக்கிழமை இதழுடன் இலவசமாக அளிக்கப்படும் இதழாகும். பல்சுவை இதழாக வெளியாகும் இந்த இதழில் சிறுகதை, கட்டுரை, நகைச்சுவைப் பகுதி, துணுக்குகள் போன்றவை இடம் பெற்றிருக்கின்றன.
# தினமணி

## தினமணி ஆசிரியர்கள்

- டி. எஸ். சொக்கலிங்கம்
- ஏ.என்.சிவராமன்
- ஐராவதம் மகாதேவன்
- கி. கஸ்தூரிரங்கன்
- மாலன்
- இராம.திரு.சம்பந்தம்
- கே.வைத்தியநாதன் (தற்போதைய ஆசிரியர்)
# தினமணி

## இணையவழிப் பயணம்

"நிமிர்ந்த நன்னடையுடன், நேர்கொண்ட பார்வையுடன், நிலத்தில் யார்க்கும் அஞ்சாத நெறிகள்" என்கிற குறிக்கோளுடன் தற்போது இணையதளத்தின் மூலமாகவும் வெளிவருகிறது.
# துகளட்டை

**துகளட்டை** என்பது தென்னை நார்க்கழிவிலிருந்து தயாரிக்கப்படும் ஒரு அட்டையாகும்.இந்த நார்க்கழிவு அட்டைக்கு நீர் உறிஞ்சும் மற்றும் விரிவடையும் திறன் அதிகமாக இருக்கும்.எனவே மேசையின் மேற்பகுதி மற்றும் கட்டிடங்களின் உட்புற வேலைப்பாடுகளுக்கு துகளட்டை மிகவும் பயன்படுகிறது.
நார்த்தொழிற்சாலைகளிலிருந்து கிடைக்கும் தென்னை நார்க்கழிவு சுற்றுச்சூழல் மாசுபடுதலுக்கும், உடல் ஆரோக்கியத்திற்கும் ஊறுவிளைவிக்கும். இதில் லிக்னோ செல்லுலோஸ் என்ற பொருள் அதிகம் உள்ளதால் இதிலிருந்து துகளட்டைத் தயாரிக்கப்படுகிறது. துகளட்டை தயாரிக்க பீனால் பார்மால்டிஹைடு (16%) அல்லர் யூரியா பார்மால்டிஹைடு (20%) பசையாகப் பயன்படுகிறது. நார்க் கழிவும் பசையும் நன்கு கலந்து விரும்பிய தடிமன் அளவிற்கு 120 செல்சியஸ் 15 முதல் 20 நிமிடத்திற்கு வெப்பத்தில் அழுத்தப்படுகிறது. உருவாக்கப்பட்ட அட்டையின் முனை மற்றும் வேண்டாத பகுதிகள் வெட்டிவிடப்பட்டு சீர் செய்யப்படுகிறது. இந்த அட்டையை மேசையின் மேல் பகுதி மற்றும் கட்டிடங்களின் உட்புற வேலைப்பாடு ஆகியவற்றிற்குப் பயன்படுத்தலாம்.
# வார்ப்புரு:Infobox organisation

||alt=}]]|}}}
| caption = }  
| data1 = }
| data2 = }  
| label3 = சுருக்கம்
| class3 = nickname
| data3 = }
| label4 = குறிக்கோளுரை
| class4 =குறிப்பு
| data4 = }
| label5 = Predecessor
| data5 = }
| label6 = Successor
| data6 = }
| label7 = துவங்கியது
| class7 = note
| data7 = }  
| label8 = Extinction
| data8 = }
| label9 = வகை
| data9 = }
| label10 = Legal&nbsp;status
| data10 = }
| label11 = Purpose/focus
| data11 = }
| label12 = தலைமையகம்
| data12 = }
| label13 = இருப்பிடம்
| class13 = label
| data13 = }
| label14 = ஆள்கூறுகள்
| data14 = }
| label15 = Region&nbsp;served
| data15 = }
| label16 = உறுப்புரிமை
| data16 = }
| label17 = அலுவல்&nbsp;மொழிகள்
| data17 = }
| label18 = Secretary&nbsp;General
| data18 = }
| label19 =
| data19 = }
| label20 = }
| data20 = }
| label21 = }
| data21 = }
| label22 = }
| data22 = }
| label23 = முக்கிய நபர்கள்
| data23 = }
| label24 = Main&nbsp;organ
| data24 = }
| label25 = Parent&nbsp;organization
| data25 = }
| label26 = Affiliations
| data26 = }
| label27 = வரவுசெலவு
| data27 = }
| label28 = ஊழியர்
| data28 = }
| label29 = தொண்டர்கள்
| data29 = }
| label30 = வலைத்தளம்
| class30 = url
| data30 = }
| label31 = Remarks
| class31 = note
| data31 = }
| label32 = Former name
| class32 = note
| data32 = }
}}<noinclude>  
</noinclude>
# பீ தணக்கன் (தாவரம்)

**பீ தணக்கன்** அல்லது பீ நாறி அல்லது பீய்யமரம் (Ailanthus excelsa): என்பது காடுகளில் அதிகம் காணப்படும் ஒரு வகை மென்மரமாகும். இதன் தாவரவியல் பெயர் அய்லாந்தஸ் எக்செல்சா என்றும் ஹெலாகாதர் என்று பொதுப்பெயரும் இந்தியில் (Gugaldhu) என்றும் மலையாளத்தில் (Mattipal) எனறும் தெலுங்கில் (peepeddamanu) என்றும் மராத்தியில் (Gulguldhupa) என்றும் அழைக்கப்படுகிறது. ஆஸ்திரேலியாவைத் தயாகமாகக் கொண்ட இம்மரம், தற்போது எல்லாப்பகுதிகளிலும் நன்கு வளர்கிறது. இது மென்மையான மர வகையைச் சார்ந்தது. மென்மை கொண்டதால் இதனை அறுப்பது, சீர் செய்வது மிகவும் எளிது. பக்கக்கிளைகள் குறைவாகவும் உயரமாகவும் வளரக்கூடியது. இதன் வயது 20 முதல் 75 ஆண்டுகள். மழை குறைவான பகுதிகளிலும் வளமற்ற மண்ணிலும் வளரக்கூடியது. இம்மரத்திற்கு அதிகமாகப் பராமரிப்புத் தேவையில்லை. தமிழ்நாட்டில் தர்மபுரி, கிருஷ்ணகிரி, சேலம், கோவை வேலூர், திருவண்ணாமலை மாவட்டங்களில் இம்மரங்கள் அதிக அளவில் எண்ணிக்கையில் வளர்க்கப்படுகின்றன.
# பீ தணக்கன் (தாவரம்)

## மரத்தின் பயன்கள்

இம் மரத்தில் அதிகமாகத் தீக்குச்சி தயாரிக்கப்படுகிறது. இதன் பக்கக்கிளை வீட்டு அடுப்பு உபயோகத்திற்குப் பயன்படுகிறது. மரத்தின் தழைகள், இலைகள் மண்புழுவிற்கு உணவாகப் பயன்படுகின்றன.  
இம் மரம் பென்சில், எழுதுப் பலகை, நசடு பலகை தயாரிக்கப் பயன்படுகிறது. வெளிநாட்டிற்கு ஏற்றுமதி செய்யும் மரப்பெட்டி, தக்காளி பெட்டி, தேநீர் மற்றும் ஒட்டுப்பலகை (பிளைவுட்) செய்யவும் பயன்படுகின்றது. மேலும் பழ வகைகள் அடி படாமல் எடுத்துச் செல்லும் பெட்டிகள் தயாரிக்கப் பயன்படுகிறது. கட்டிட வேலைகளுக்குகளான முட்டுப் பலகைகளாகவும் பயன்படுகிறது. இதன் வேர்கள் வருடம் முழுவதும் பசுமையாக இருப்பதால் மண் அரிப்பை தடுக்கின்றன.
# மடக்கு

**மடக்கு** என்பது செய்யுளில் தொடை அமைக்கும் பாங்குகளில் ஒன்று,  
இது அணி வகையில் மடக்கணி எனவும் யாப்பு வகையில் யமகம் எனவும் பெயர் பெறும்.  
திரிபு என யாப்பு வகையாலும், திரிபணி என அணி வகையாலும் பெயர் பெற்ற மற்றொரு வகையும் உண்டு.  
இந்த வகைப் பாடல்களைப் பாடிப் புலமை விளையாட்டு விளையாடிச் சில புலவர்கள் தம் சொல்வளத்தைப் புலப்படுத்துவர்.  
15ஆம் நூற்றாண்டில் வாழ்ந்த அருணகிரிநாதர் மடக்கணி என்னும் சொல்லணி வகைப் பாடலால் கந்தர் அந்தாதி என்னும் நூலில் தன் புலமையை வெளிப்படுத்தியிருப்பதை இங்குக் காணலாம்.  
பழனிமலை முருகனைப் போற்றும் பாடல்கள் சில.
# மடக்கு, இடைமடக்கு

**இடைமடக்கு** என்பது செய்யுளில் தொடை அமைக்கும் பாங்குகளில் ஒன்று,  
மடக்கு என்பதன் வேறு வகை.  
இது அணி வகையில் மடக்கணி எனப் பெயர் பெறும்.  
யாப்பு வகையில் யமகம் என்னும் பாடல் நெறியோடு ஒப்புமை உடையது.  
திரிபு என யாப்பு வகையாலும், திரிபணி என அணி வகையாலும் பெயர் பெற்ற மற்றொரு வகையும் உண்டு.  
இந்த வகைப் பாடல்களைப் பாடிப் புலமை விளையாட்டு விளையாடிச் சில புலவர்கள் தம் சொல்வளத்தைப் புலப்படுத்துவர். இது 15ஆம் நூற்றாண்டில் வாழ்ந்த அருணகிரிநாதர் பாணி.  
இளங்கோவடிகள் சிலப்பதிகாரத்தில் இடைமடக்குப் பாடல்களைப் பாடியுள்ளார். கானல்வரி என்பது நெய்தல் திணைக்கு உரிய இரங்கல் பாட்டு. கோவலன் யாழ் மீட்டிக்கொண்டு இதனைப் பாடுகிறான். பின்னர் மாதவியும் பாடுகிறாள்.  
மேலும் அடியில் ஒருபகுதி மட்டும் திரிந்து வரும் இடைமடக்குக் பாடல்களும் உண்டு.
# ஷார்டு

**தி ஷார்டு ** (The Shard, முன்னதாக *ஷார்டு இலண்டன் பிரிட்ஜ்*, *இலண்டன் பாலம் கோபுரம்* அல்லது *கண்ணாடிச் சில்லு*) ஐக்கிய இராச்சியத்தின் இலண்டனில் உள்ள ஓர் வானளாவி ஆகும். தரைமட்டத்திற்கு மேலே உயரமுடைய இது சூலை 2012இல் கட்டி முடிக்கப்பட்டது. இதுவே ஐரோப்பாவிலுள்ள மிக உயரமான கட்டிடங்களில் முதல்நிலையில் உள்ளதாகும். ஐக்கிய இராச்சியத்தில் மிக உயரமான கட்டுமானமாக இரண்டாம்நிலையில் உள்ளது; முதலாவதாக உயரமுடைய எம்லி மூர் ஒலிபரப்புக் கோபுரம் விளங்குகிறது.  
1975ஆம் ஆண்டில் சௌத்வாக்கில் கட்டப்பட்டிருந்த 24 தளக் கட்டிடம்,சௌத்வாக் கோபுரத்தை இடித்து அங்கு இது கட்டப்பட்டுள்ளது. இதனை கட்டிடக் கலைஞர் ரென்சோ பியானோ திட்டமிட்டு வடிவமைத்துள்ளார். இந்தக் கட்டிடத்தில் 72 தளங்கள் வசிக்கத்தக்கன; உயரத்திலுள்ள 72வது தளத்தில் பார்வையாளர் அரங்கமும் திறந்தவெளி அவதானிப்பு மேல்தட்டும் உள்ளன. கீழிருந்து மேல்வரை ஓர் ஒழுங்கற்ற பிரமிடு வடிவத்தில் முழுமையும் கண்ணாடியால் போர்த்தப்பட்டு கட்டமைக்கப்பட்டுள்ளது. இதனாலேயே இக்கட்டிடம் *சில்லு* எனப்பொருள்பட *ஷார்டு* எனப் பெயரிடப்பட்டது. இந்தக் கட்டிடம் சூலை 5, 2012 அன்று திறக்கப்பட்டது. பொதுமக்களுக்கு பெப்ரவரி, 2013இல் திறந்துவிடத் திட்டமிடப்பட்டுள்ளது.
# ஐவேந்தர் கதை

**ஐவேந்தன் கதை** அல்லது **மாவலி கதை** என்பது தென்னிந்திய மன்னன்களான பாண்டியன், சோழன், சேரன், ஆந்திரன் மற்றும் கன்னடன் ஆகியோர் ஒரே குலத்தில் வந்தவர்கள் என்று கூறும் ஒரு தொன்மக்கதை ஆகும். இது தற்போதும் தென் மேற்கு தமிழகம் மற்றும் கேரளத்திலும் கூறப்பட்டு வருகிறது.
# ஐவேந்தர் கதை

## கதை

இக்கதைப்படி பாண்டிய மரபைச் சேர்ந்த **மாவலி** என்ற அரசன் தென்னாடு முழுவதையும் ஆண்டான். அப்போது தென்னாடு முழுதும் தமிழே பேசினர். அந்த மாவலிக்கு ஐந்து புதல்வன்கள் இருந்தார்கள். அவர்கள் பாண்டியன், சோழன், சேரன், ஆந்திரன், கன்னடன் என்பவர். அந்த ஐவரும் வாமனன் என்ற வெளிநாட்டு சதிகாரனால் தூண்டப்பட்டு தந்தையுடன் முரண்பட்டார்கள். ஐவருக்கும் போர் நடக்கலாம் என்றறிந்த மாவலி ஐவருக்கும் நாட்டை சமமாக பங்கிட்டான். நாளடைவில் பாண்டியனும் சோழனும் சேரனும் ஒன்றுபட்டதால் அது செந்தமிழ் நாடென்றும் மற்ற நாடுகள் கொடுந்தமிழ் நாடுகள் என்றும் பெயர்பெற்றன.
# ஐவேந்தர் கதை

## மூலம்

- http://218.248.16.19/slet/lA100/lA100pd4.jsp?bookid=229&pno=44
# விக்கிப்பீடியா:உங்களுக்குத் தெரியுமா/ஆகத்து 8, 2012

- **திருவில்லிபுத்தூர் ஆண்டாள் கோவில்** (படம்) தமிழ்நாடு அரசின் சின்னம் ஆகும்.
- கடலில் கலக்காமல் நேரடியாக வேறொரு முதன்மை ஆறு அல்லது ஏரியில் கலக்கும் நீரோட்டம் **துணை ஆறு** எனப்படும்.
- ஆங்கிலேயர்கள் ஜெர்மன் என்ற வார்த்தையை உச்சரிக்க வெறுத்ததால் **ஜெர்மானிய மேய்ப்பன் நாயை** அல்சேசியன் என்று அழைத்தனர். இரண்டு பெயரும் ஒரே நாய் வகையையே குறிக்கும்.
- **காப்பு நிலை** உயிரியலில் ஓர் இனம் தற்போது அல்லது வருங்காலத்தில் பிழைத்திருக்குமா என்பதற்கான ஓர் அளவீடு ஆகும்.
- **சடுகுடு** தமிழ்நாட்டின் மாநில விளையாட்டாகும்.
# கந்தர் அந்தாதி

**கந்தர் அந்தாதி** (கந்தரந்தாதி) என்னும் நூல் அருணகிரிநாதர் என்பவரால் எழுதப்பட்டது. அருணகிரிநாதர் 15-ஆம் நூற்றாண்டில் வாழ்ந்தவர்.  
கந்தரந்தாதி நூலில் காப்புச்செய்யுள் உட்பட 102 பாடல்கள்(விநாயகர் மற்றும் முருகன் பற்றிய காப்புப் செய்யுள் இரண்டு உட்பட ) உள்ளன. அனைத்தும் யமகம் முறையில் அமைந்த அந்தாதிப் பாடல்கள். எளிதில் பொருள் விளங்கிக்கொள்ள முடியாத பாடல்கள்; புலமை விளையாட்டுப் பாடல்கள். எனவே ”கந்தரந்தாதியைப் பாராதே, கழுக்குன்றத்து மலையை நினையாதே” என்னும் பழமொழி ஒன்று தோன்றியது. திருக்கழுக்குன்றத்து மலை ஏறுவதற்குக் கடினமானது. அதுபோல கந்தரந்தாதி புரிந்துகொள்ளக் கடினமானது.  
அந்தாதிப் பகுதியில் உள்ள 100 பாடல்களும் ”சி, சீ, செ, சே, தி, தீ, தெ, தே” என்னும் 8 எழுத்துகளில் ஒன்றைக் கொண்டு தொடங்குகின்றன. திருஞானசம்பந்தர் தேவாரத்தில் தலப்பெயருடன் கூடிய மோனையந்தாதி உள்ளது.  
இந்த நூலிலுள்ள மோனை எழுத்துகளும் செந்தில் வாழ் முருகனைக் குறிப்பனவாக இருப்பதால் இந்த நூல் திருச்செந்தூர் முருகப்பெருமான் மீது பாடப்பட்டது என்னும் கருத்து நிலவிவருகிறது.
# கந்தர் அந்தாதி

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005
# கந்தரனுபூதி

**கந்தரனுபூதி** அல்லது **கந்தர் அனுபூதி** என்னும் நூல் அருணகிரிநாதர் என்பவரால் பாடப்பட்டது. அருணகிரிநாதர் பொ.ஊ. 15-ஆம் நூற்றாண்டில் வாழ்ந்த புலவர்.
# கந்தரனுபூதி

## சொல் விளக்கம்

அனுபூதி என்னும் சொல்லினை அனு + பூதி என்று பிரிக்கலாம்.  
"அனு" என்பது அனுபவம். "பூதி" என்பது புத்தி. இது (அறிவு). அறிவின் பூரிப்பு. அனுபவ அறிவின் பூரிப்பே அனுபூதி.
# கந்தரனுபூதி

## சிறப்புகள்

பத்தாம் திருமுறை திருமந்திரம் நூலுக்கு ஒப்பாக இந்த நூல் கொள்ளத்தக்கது எனச் சமயவாணர்கள் கூறுகின்றனர்.  
திருமூலர் இடையன் உடலுக்குள் புகுந்து திருமந்திரம் சொன்னாராம். அதுபோல அருணகிரிநாதர் கிளி உடலுக்குள் இருந்துகொண்டு இந்த நூலைச் சொன்னார் எனக் கூறுவர்.
# கந்தரனுபூதி

## நூலின் யாப்பு

எல்லாப்பாடல்களுமே "நிலைமண்டில ஆசிரியப்பா" வகையில் எழுதிருப்பதனைக் காண முடிகிறது. எனவே ஒவ்வொரு பாடலும் 4 அளவடிகள் கொண்டு, ஆசிரியச்சீர்கள் கொண்டு இயற்றப்பட்டிருக்கின்றன.
# கந்தரனுபூதி

## பாடல்கள்

இந்த நூலில் 51 பாடல்கள் (காப்புச் செய்யுள் ஒன்று நீங்களாக) உள்ளன.  
பாடல்கள் எதுகைத்தொடை ஓட்டத்தால் சந்தச்சுவை உடையனவாக உள்ளன.  
இவற்றோடு மேலும் சில பாடல்களைச் சேர்த்து 105 பாடல்கள் கொண்ட பதிப்புகளும் உள்ளன.  
இந்த நூல் முருகன் தனக்குக் குருவாய் வரவேணும் என வேண்டிக்கொள்ளும் பாடலோடு முடிகிறது.
# கந்தரனுபூதி

## முடியும் பாடல்கள்

<poem>
உருவாய் அருவாய் உளதாய் இலதாய்
மருவாய் மலராய் மணியாய் ஒளியாய்க்
கருவாய் உயிராய்க் கதியாய் விதியாய்க்
குருவாய் வருவாய் அருள்வாய் குகனே - பாடல் எண் 51  
ஒருகால் அடியேன் மனம் உன்னை நினைத்து
உருகாது உருகும்படி தந்தருள்வாய்
பெருகு ஆழியிலும் துயிலும் பெருமாள்
மருகா முருகா மயில் வாகனனே. – பாடல் 51, தஞ்சை சரசுவதிமகால் ஏடு.  
கந்தரனு பூதிதன்னைக் கற்(று)உரைப்போர் தங்களிடம்
வந்தவினை அத்தனையும் மாயுமே – செந்தண்
திருத்தணியில் வாழ்முருகா சேயோர் அடியார்
கருத்தணியில் வாழ்ந்திருப்பர் காண்.
</poem>
என்னும் வெண்பாவோடு இந்த நூலை முடிப்பாரும் உண்டு.  
பேசா அனுபூதி பிறந்ததுவே (பாடல் 43) என்னும் பாடலோடு நூல் முடிகிறது என்றும், சும்மா இரு என்னும் வேண்டுகோளுடன் (பாடல் 12) நூல் முடிகிறது என்றும்
கூறப்படும் கருத்துகளும் உண்டு.  
- இந்த நூலில் முருகனின் திருவுரு, ஊர்தி, படை, கொடி முதலானவை கூறப்படுகின்றன.
- ஈதல் இந்த நூலில் வலியுறுத்தப்படுகிறது.
- பாசத் தளையில் கலங்கிய நிலை, மனம் அமைதி பெற்றுத் தவத்தில் ஒன்றிய நிலை, முருகன் திருவருள் பெற்ற ஞானநிலை, உபதேச நிலை என்னும் நான்கு பிரிவுகளில் பாடல்கள் அமைந்துள்ளன.
# கந்தரனுபூதி

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005
# இரகசியப் பரிமாறல் மொழி (வணிகம்)

**இரகசியப் பரிமாறல் மொழி** அல்லது கைமொழி என்பது தமிழ் பேசும் மொத்த வணிகர்கள், இடைத் தரகர்கள் தமக்கிடையே பொருட்களின் பெறுமதியை இரகசியமாக பரிமாறிக் கொள்ளப் பயன்படுத்திக் கொள்ளும் ஒரு முறை ஆகும். இது எண்களுக்கு தமக்குள்ளே பெரிதும் புரிந்து கொள்ளும் சொற்களையும் கை சமிக்கைகளைக் கொண்டது. கைக் குட்டைக்குள் கைகளை வைத்து தமக்கிடையே சமிக்கை செய்து கொள்வர்.  
இந்த மொழியை தெரியாதவர்கள் மத்தியில் பேச்சில் மட்டும் பெறுமதியைப் பரிமாறிக் கொள்ளலாம். தெரிந்தவர்களிடம் கைக்குட்டைகளுக்குள் கைச் சமிக்கைகளையும் பயன்படுத்திப் பெறுமதியைப் பரிமாறிக் கொள்வர்.
# இரகசியப் பரிமாறல் மொழி (வணிகம்)

## எண்கள்

:1 - க - ஆட்காட்டி விரல்
:2 - உ - ஆட்காட்டி மற்றும் நடுவிரல்
:3 - சூலம் - நடு மூன்று விரல்கள்
:4 - கட்டில் கால் - பெருவிரல் தவிர்த்த விரல்கள்
:5 - தட்டு - ஐந்து விரல்களும்
:6 - தடவல் - கடசி விரலைத் தடவல்
:7 - மேல் தடவல் - மோதிர விரல் தடவல்
:8 - அ - நடுவிரல் தடவல்
:9 - நவக்கிரகம் - ஆட்காட்டி விரல் தடவல்
:10 - க பவுன் - ஆட்காட்டி விரலைப் பிடித்து பவுன் என்று சொல்லுதல்
:20 - உ பவுன் - இரண்டு விரல்களைப் பிடித்து பவுன் என்று சொல்லுதல்
:30 - சூலம் பவுன் - மூன்று விரல்களைப் பிடித்து பவுன் என்று சொல்லுதல்
:40 - கட்டில் கால் பவுன் - நான்கு விரல்களைப் பிடித்து பவுன் என்று சொல்லுதல்
:50 - தட்டு பவுன் - கையில் ஒரு விரலால் தட்டி பவுன் என்று சொல்லுதல்
:60- தடவல் பவுன் - கடைசி விரலைத் தடவி பவுன் என்று சொல்லுதல்
:70 - மேல் தடவல் பவுன் - மோதிர விரலைத் தடவி பவுன் என்று சொல்லுதல்
:80 - அ பவுன் (ஆனாப் பவுன்) - நடுவிரலைத் விரலைத் தடவி பவுன் என்று சொல்லுதல்
:90 - நவக்கிரகப் பவுன் - ஆட்காட்டி விரலைத் தடவி பவுன் என்று சொல்லுதல்
:100 - அச்சு - ஆட்காட்டி விரலைப் பிடித்து அச்சு என்று சொல்லுதல்
:1000 - அக்கிரம் - ஆட்காட்டி விரலைப் பிடித்து அக்கிரகம் என்று சொல்லுதல்
# கந்தி பாடல்கள்

**கந்தி பாடல்கள்** கந்தி எனும் கந்தியாரால் பாடப்பெற்றவை.  
கந்தியார் என்போர் சமணப் பெண் துறவிகள்.  
சீவகசிந்தாமணி என்னும் நூலில் கந்தி பாடல்கள் இடைச்செருகலாக உள்ளன.  
கந்தியாரால் பாடப்பட்டவையாதலால்
இவை கந்தி பாடல்கள் என்று வழங்கப்படுகின்றன.
# கந்தி பாடல்கள்

## கருவிநூல்

- மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, முதல் பாகம், 2005
- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# யூனியன் இடம்

**யூனியன் இடம்** (*Union Place*, **யூனியன் பிளேசு**) இலங்கையின் கொழும்பில் உள்ளதோர் நகர்ப்பகுதி ஆகும். இது கொழும்பின் மையப்பகுதியான கோட்டையிலிருந்து தென்கிழக்கில் ஒரு கிலோமீட்டர் தொலைவில் உள்ளது. இவ்விடம் அக்காலத்தில் தொழிற்சங்கங்களின் மையமாகத் திகழ்ந்தது.
# யூனியன் இடம்

## மக்கள்தொகையியல்

யூனியன் பிளேஸ் பலதரப்பட்ட இனத்தவரும் மதத்தவரும் உள்ள நகர்ப்பகுதியாகும்.இங்கு முதன்மையான இனத்தவர்களாக ஆங்கிலேயர்களும் தமிழர்களும் உள்ளனர். மேலும் சிறுபான்மையினராக பரங்கியர்கள், இலங்கைச் சோனகர், மற்றும் பிறர் உள்ளனர். முதன்மையானச் சமயங்களாக பௌத்தம், இந்து சமயம், இசுலாம், கிறித்தவம் உள்ளன; மேலும் பல சமயங்களும் நம்பிக்கைகளும் சிறுபான்மையாக பின்பற்றப்படுகிறது.
# மாளிகாவத்தை

**மாளிகாவத்தை ** (*Maligawatta*) இலங்கையிலுள்ள கொழும்பின் ஓர் நகர்ப்பகுதி ஆகும். இது கொழும்பின் மையப்பகுதியான கோட்டையிலிருந்து வடகிழக்கே 3 கி.மீ. தொலைவில் உள்ளது. *அரண்மனைத் தோட்டம்* என்று பொருள்படும் சிங்கள மொழிச்சொல்லிலிருந்து இப்பகுதிக்கு பெயர் அமைந்துள்ளது.  
ஆர். பிரேமதாச பன்னாட்டு துடுப்பாட்ட அரங்கம் இப்பகுதியில் உள்ள கெத்தாராம சாலையில் அமைந்துள்ளது.
# புதுக்கடை (கொழும்பு)

**புதுக்கடை** (ஆங்கிலம்: *Hulftsdorp* அல்லது **Hulftsdorf**) இலங்கையின் தலைநகர் கொழும்பில் உள்ளதொரு நகர்ப்பகுதி ஆகும். இது *கொழும்பு 12* என்ற அஞ்சல் குறியீடு கொண்டு அறியப்படும் நகர்ப்பகுதியாகும். இப்பகுதி வரலாற்றில் *அல்ட்சுடார்ப்* என அறியப்படுகிறது. தற்காலத்தில் இப்பகுதி கொழும்பின் சட்ட செயலாக்க மையமாக திகழ்கிறது; நாட்டின் உச்ச நீதிமன்றமும் பிற நீதிமன்றங்களும் இங்கு அமைந்துள்ளன.
# புதுக்கடை (கொழும்பு)

## வரலாறு

புதுக்கடையின் ஆரம்பகாலப் பெயர் "அல்ஸ்டோர்ப்". டச்சுக் கிழக்கிந்தியக் கம்பனியின் இந்தியக் கிளையின் பொறுப்பாளராகவும், இக்கம்பனியின் இலங்கைப் படைத்தளபதியுமாக இருந்த ஜெரார்டு பீட்டர்சு அல்ஃப்ட் (1621-1656) என்பவரின் நினைவாக இப்பகுதிக்கு டச்சு குடியேற்றவாதிகளால் அல்ஸ்டோர்ப் எனச் சூட்டப்பட்டது. கொழும்பு நகரைப் போர்த்துக்கேயரிடம் இருந்து கைப்பற்ற நடைபெற்ற தாக்குதலில் இவர் கொல்லப்பட்டார். இவரது தலைமையகம் இப்பகுதியில் உள்ள குன்றிலேயே அமைந்திருந்தது. டச்சுக் காலத்தில் இது "அல்ஃப்ட்'ஸ் டோர்ப்" (*Hulft's Dorp*, அல்ஃப்ட்டின் கிராமம்) என வழங்கப்பட்டது..
# புதுக்கடை (கொழும்பு)

## பாடசாலைகள்

கொழும்பு ரோயல் கல்லூரி 1835 ஆம் ஆண்டில் புதுக்கடையிலேயே கொழும்பு அக்காடெமி என்ற பெயரில் ஆரம்பிக்கப்பட்டு பின்னர் தற்போதுள்ள கறுவாத் தோட்டம் பகுதிக்கு இடம்பெயர்ந்தது
# இடைச்செருகல்

பழமையான தமிழ் நூல்களில் பிற்காலத்தவர் தம் கருத்தைத் திணிக்கும் பாடல்களை ஆங்காங்கே சேர்த்துவிடுவதை **இடைச்செருகல்** என்கிறோம்.
; இடைச்செருகல்கள்
- தொல்காப்பியத்தில் சில:
- அகத்திணையியலில் மக்களை ஆயர், வேட்டுவர் எனப் பகுத்துக் காட்டும் பகுதி தொல்காப்பியருடையது. சங்கப்பாடல்களில் இத்தகைய பாகுபாடுகளே உள்ளன. நால்வர், உயர்ந்தோர், பின்னோர் எனக் கூறும் 6 நூற்பாக்கள் இடைச்செருகல்.
- மரபியலில் ஆண், பெண் விலங்கினங்களின் பெயரைக் கூறிய பின்னர், புல் மர வகைகளின் இலை, பூ, காய் வகைகளை விளக்குவதற்கு முன்னர் இடையில் அந்தணர், அரசர், வைசியர், வேளாண்-மாந்தர் ஆகியோரைப் பற்றிப் பேசும் 15 நூற்பாக்கள் இடைச்செருகல்
- மேலும் ஆங்காங்கே சங்க காலத்துக்குப் பிற்பட்டபழக்க வழக்கங்களைக் கூறும் சிறுசிறு மாற்றங்கள்  
- சீவகசிந்தாமணியில் கந்தியார் பாடல்கள்  
- கம்பராமாயணத்தில் ஆங்காங்கே  
- பெரியபுராணத்தில் வெள்ளியார் 33 பாடல்கள்